b'\n_START_ARTICLE_\nTele2 Arena\n_START_SECTION_\nSponsornavn\n_START_PARAGRAPH_\nDet opprinnelige navnet for arenaen var Stockholmsarenan. Den 8. juni 2012 ble det nye navnet Tele2 Arena presentert, og dette skal gjelde i de kommende ti \xc3\xa5rene. Navnet er etter teleoperat\xc3\xb8ren Tele2 .\n_START_SECTION_\nBruk\n_START_PARAGRAPH_\nAnlegget skal hovedsakelig benyttes til konserter og fotballkamper, og vil er hjemmebanen b\xc3\xa5de til Djurg\xc3\xa5rden IF og Hammarby IF, som i 2018-sesongen spiller i Allsvenskan (\xc3\xb8verste niv\xc3\xa5). Som fotballarena tilfredsstiller anlegget FIFAs og UEFAs krav til internasjonale turneringer. Arenaen har et skyvbart tak, slik at det b\xc3\xa5de kan v\xc3\xa6re enn innend\xc3\xb8rs- og utend\xc3\xb8rs arena, noe som gj\xc3\xb8r det mulig \xc3\xa5 arrangere konserter og motorsportsarrangementer uten at det forstyrrer nabolaget._NEWLINE_Arenaen ble brukt under Ishockey-VM 2013, og verdensmesterskapet i amerikansk fotball i 2015.\n_START_SECTION_\nBakgrunn\n_START_PARAGRAPH_\nEn ny arena for omr\xc3\xa5det har v\xc3\xa6rt diskutert siden 1994 som f\xc3\xb8lge av at S\xc3\xb6derstadion er nedslitt. En renovering av dagens stadion ville koste rundt SEK 250 millioner, uten at den dermed ville im\xc3\xb8tekommet kravene til internasjonale fotballkamper. Kommunen fattet derfor et vedtak 8. september 2008 om bygging av en ny arena._NEWLINE_I november 2009 inngikk Stockholms by en avtale med Anschutz Entertainment Group (AEG) om Stockholmsarenan som vil drifte arenaen n\xc3\xa5r den st\xc3\xa5r klar, gjennom selskapet Stockholm Globe Arenas (SGA) og ogs\xc3\xa5 drifter blant annet Globen og Johanneshovs Isstadion.\n_START_SECTION_\nByggeprosess\n_START_PARAGRAPH_\n10. september 2010 ble de f\xc3\xb8rste spadetakene tatt, og arenaen var opprinnelig planlagt ferdigstilt i desember 2012, men ble senere utsatt til f\xc3\xb8rst v\xc3\xa5ren 2013, og deretter juli 2013.'